சுதேசமித்திரன்
{{Infobox newspaper
 | name                 = சுதேசமித்திரன்&lt;br/&gt;Swadesamitran
 | logo = File:Swadesamitran logo.jpg 
 | logo_size= 225px 
 | image                = 
 | caption              = 
 | type                 = தினசரி நாளிதழ்
 | format               = [[காகிதம்]]
 | foundation           = 1891
 | owners               = சுதேசமித்திரன் குழு
 | publisher            = சுதேசமித்திரன் குழு
 | editor               =    
 | language             = [[தமிழ் மொழி|தமிழ்]]
 | political            = இல்லை
 | headquarters         = [[சென்னை மாகாணம்|மெட்ராஸ்]], [[இந்தியா]]
 | circulation          = 
 | website              = 
 | ISSN                 = 
 | oclc                 = 
 }}
 
 '''சுதேசமித்திரன்''' (''Swadesamitran'') [[தென்னிந்தியா|தென்னிந்திய]] மொழிகளில் வெளியான முதல் நாளிதழ் ஆகும். [[1891]]-ஆம் ஆண்டு இதழாளர் ஜி. சுப்பிரமணிய அய்யரால் தொடங்கப்பட்டது&lt;ref&gt;{{Cite web |url=http://www.hindu.com/thehindu/mp/2003/07/23/stories/2003072300090200.htm |title=தமிழ் தாளியலின் ஆரம்பங்கள் |access-date=2009-07-18 |archive-date=2003-10-24 |archive-url=https://web.archive.org/web/20031024090519/http://www.hindu.com/thehindu/mp/2003/07/23/stories/2003072300090200.htm |url-status=dead }}&lt;/ref&gt;. [[மதராசு மாகாணம்]] என அழைக்கப்பட்ட அக்காலத்தில் அங்கு அதிக விற்பனையைக் கொண்ட தமிழ் நாளிதழாகத் திகழ்ந்தது. தவிர கீழ் மற்றும் மேல் பர்மா ([[மியான்மர்]]), [[இலங்கை]], [[பினாங்கு]], [[சிங்கப்பூர்]], மலாய் மாநில கூட்டாட்சி, [[சுமாத்திரா]], [[போர்னியோ]], [[கொச்சின் இராச்சியம்]], [[சீனா]] மற்றும் தென் மற்றும் கிழக்கு ஆப்பிரிக்கா என விற்பனை விரிந்திருந்தது.
 
 மகாகவி [[பாரதியார்]] தனது 22-ஆம் வயதில் [[1904]]-ஆம் ஆண்டில் உதவி ஆசிரியராகப் பணிபுரிந்துள்ளார். ஆனால் அரசுடன் இணங்கியிருக்க விரும்பிய சுப்பிரமணிய அய்யருடன் எழுந்த வேறுபாட்டால் [[1906]]-இல் விலகினார். பாரதி விலகிய பின்னர்ப் [[பஞ்சாப்|பஞ்சாபில்]] நிகழ்ந்த சம்பவங்களை அடுத்து அய்யர் அரசின் அநீதிகளை எதிர்த்த கட்டுரைகளை வெளியிட்டார். இதனால் நாட்டுப்பிரிவினை சட்டத்தின் கீழ் சிறையில் அடைக்கப்பட்டார். [[1915]]-இல் [[த இந்து]] அதிபர் கஸ்தூரிரங்கனின் உறவினர் இரங்கசாமி அய்யங்காரிடம் மேலாண்மையை ஒப்படைத்தார். அவரின் தலைமையில் நாளிதழ் புதுப்பொலிவு பெற்றது. சி. ஆர். சீனிவாசனை வணிக மேலாளராகவும் பாரதியாரை [[1920]]-இல் மீண்டும் கொணர்ந்து ஆசிரியராகவும் அரசியல் தளத்தில் ஒரு சிறப்பு இலக்கிய நாளிதழாக மாற்றினார்.
 
 [[1962]]-இல் சீனிவாசனின் மறைவிற்குப் பிறகு இந்த நாளிதழும் புது தலைமுறை நாளிதழ்களான [[தினத்தந்தி]] போன்றவற்றுடன் போட்டியிட முடியாது [[1970கள்|1970களில்]] மூடப்பட்டது.
 
 இருபதாம் நூற்றாண்டின் தமிழ் இலக்கிய வளர்ச்சியில் சுதேசமித்திரனின் பங்கு சிறப்பானது. அனுபவமிக்க [[க. நா. சுப்பிரமணியம்]], [[மு. வரதராசன்|மு.வரதராசனார்]] மற்றும் [[எஸ். டி. எஸ். யோகி]] என்று பலரின் ஆக்கங்களை ஏந்தி வந்திருக்கிறது. கதை, கட்டுரை, கவிதைகளை வெளியிடுவதற்காக வார இதழ் ஒன்றை [[1929]]-இல் ஆரம்பித்தது. இன்று வரை மிகச் சிறந்த நாவலாக அனைவராலும் அங்கீகரிக்கப்பட்ட [[தி. ஜானகிராமன்]] எழுதிய ''[[மோகமுள்]]'' சுதேசமித்திரன் வார இதழில் தான் தொடராக வெளிவந்தது. [[மு. கருணாநிதி]] எழுதிய ''பரப்பிரம்மம்'', க.நா.சு. எழுதிய ''படித்திருக்கிறீர்களா'' போன்ற மிகச் சிறந்த கட்டுரைத் தொடர்கள் இந்த இதழில் தான் வெளிவந்தன. சுப்பிரமணிய பாரதியார், அறிஞர் [[வ.ரா]], [[சுத்தானந்த பாரதியார்]], முனைவர் மு.வ. ஆகியோர்களின் கட்டுரைகள் குறிப்பிடத்தக்கவை.
 
 ==மேற்கோள்கள்==
 {{reflist}}
 
 ==வெளியிணைப்புகள்==
 *[http://books.dinamalar.com/BookView.aspx?id=1545 சுதேசமித்திரன் இதழ் தொகுப்பு - வல்லிகண்ணன் - புத்தக பார்வை]{{Dead link|date=ஆகஸ்ட் 2021 |bot=InternetArchiveBot }}
 *போத்திரெட்டி ''பாரதியார் சுதேசமித்திரன் கட்டுரைகள் மீளாய்வு'', New Century Book House (Chennai) 2006 {{ISBN|8123410697}}
 * [http://www.tamiloviam.com/unicode/07290402.asp பாரதி விலகியது ஏன் ?]
 
 [[பகுப்பு:தமிழ் இதழ்கள்]]
 [[பகுப்பு:தமிழக நாளிதழ்கள்]]